கேள்வி: வசூரிமாலா பற்றி நீங்கள் என்ன அறிந்துள்ளீர்கள்?
பதில்: வசூரிமாலை (Vasoorimala), வட கேரளாவின் மலபார் பிரதேசம் மற்றும் கர்நாடகா மாநிலத்தின் குடகு மாவட்டம் வணங்கப்படும் நாட்டார் வழக்காற்றியல் பெண் தெய்வமாகும். சிவன் மற்றும் காளி கோயில்களில் வசூரிமாலா உப தெய்வமாக வணங்கப்படுகிறது. தொற்று நோய்களான பெரியம்மை, சின்னம்மை மற்றும் தட்டம்மை நோய்களை காக்கும் தெய்வமாக வசூரிமாலை மக்களால் வணங்கப்படுவதுடன், வசூரிமாலா தெய்யம் ஆடப்படுகிறது. தொன்மவியல், தாரகன் எனும் அசுரனின் மனைவியாக வசூரிமாலா தெய்வம் கருதப்படுகிறது. ''வசூரி'' என்பது பெரியம்மை நோய்க்கான மலையாள மொழி சொல்லாகும். வசூரிமாலா என்பது கொப்பளங்களின் சங்கிலி எனப்பொருளாகும். இதனை தமிழில் ''வைசூரி'' என்று அழைப்பர். வசூரி என்பது பெரியம்மை நோய்க்கான மலையாள வார்த்தையாகும். வசூரிமாலா என்றால் கொப்புளங்களின் சங்கிலி என்று பொருள்.
கேள்வி: வசூரிமாலா - பின்னணி பற்றி நீங்கள் என்ன அறிந்துள்ளீர்கள்?
பதில்: பண்டைய காலங்களில் கடவுளின் கோபத்தால் நோய்கள் ஏற்படுவதாக நம்பப்பட்டது. எனவே, நோய்களை தோற்றுவிக்கும் தெய்வங்களையும், நோய் தீர்க்கும் தெய்வங்களையும் வழிபட்டனர். பெரியம்மை, சின்னம்மை, தட்டம்மை போன்ற தொற்று நோய்களின் தெய்வமாக வசூரிமலை நம்பப்படுகிறது. கேரளாவில் உள்ள கொடுங்கல்லூர் பகவதி கோவில், வலியகுளங்கரா தேவி கோயில், மற்றும் ஸ்ரீ பொற்கிளி காவு உள்ளிட்ட கோயில்களில் வசூரிமாலை உப தெய்வமாக வழிபடப்படுகிறது.
கேள்வி: வசூரிமாலா - நாட்டார் வழக்காற்றியல் கதை என்பது என்ன?
பதில்: இந்தியப் புராணங்களில் பத்ரகாளியின் கதை மிகவும் முக்கியத்துவம் வாய்ந்தது. மேலும் இந்தியா முழுவதும் பத்ரகாளி தெய்வம் வழிபடப்படுகிறது. மார்க்கண்டேய புராணத்தின் படி, தாரிகன் (தாருகன் என்றும் உச்சரிக்கப்படுகிறது) என்ற அசுரனை சிவபெருமான் தனது நெற்றிக் கண்ணிலிருந்து தோன்றிய பத்ரகாளி ஒரு போரில் தாரிகனைக் கொன்றாள். கொட்டாரம் கொட்டாரத்தில் சங்குண்ணி எழுதிய ஐதீகமாலாவில் கேரள நாட்டுப்புறக் கதைகளில் இருந்து வசூரிமாலாவின் கதை குறிப்பிடப்பட்டுள்ளது. பத்ரகாளிக்கும் தாரிகனுக்கும் நடந்த போரின் போது, தாரிக்கன் இறப்பது கிட்டத்தட்ட உறுதியான போது, தாரிகனின் மனைவி மனோதரி, கைலாசத்தை அணுகி சிவபெருமானை மகிழ்விக்க கடுமையான தவம் செய்ய ஆரம்பித்தாள். மனோதரியின் வழிபாட்டில் திருப்தியடைந்த சிவன், தன் உடலில் உள்ள வியர்வையைத் துடைத்து, அவளிடம் கொடுத்து ஆசிர்வதித்து, அதை மக்கள் உடலில் தெளித்தால், அவளுக்குத் தேவையான அனைத்தையும் தருவதாகக் கூறினார். போரில் வென்ற பத்ரகாளி தன் கணவனின் தலையுடன் வருவதை மனோதரி கண்டாள். கோபத்தில் அவள் அந்த வியர்வை நீரை பத்ரகாளியின் உடலில் தெளித்தாள். அதன் விளைவாக பத்ரகாளியின் உடலில் பெரியம்மை தோன்றியது என மக்கள் நம்பிக்கை கொண்டுள்ளனர். பத்ரகாளி மனோதரியின் கண்களைத் துளைத்து, அவளுக்கு வசூரிமாலா என்று பெயரிட்டு, அவளைத் தனக்குத் துணையாக ஆக்கிக் கொண்டாள்.
கேள்வி: வசூரிமாலா - வசூரிமாலா தெய்யம் பற்றி விளக்கவும்.
பதில்: File:Vasoorimala theyyam.jpg வசூரிமாலா தெய்யம் என்பது வடகேரளாவில் உள்ள கோவில்களில் நடத்தப்படுகிறது. பெரியம்மை தொற்றுநோய் பரவியபோது, அம்மை நோயிலிருந்து விடுபட மக்கள் வசூரிமாலா அம்மையை தெய்யம் வடிவில் வழிபடத் தொடங்கினர் என்று நம்பப்படுகிறது. தற்போது வசூரிமாலா தெய்யம் நோய்களை தீர்க்கும் விதமாக ஆடப்படுகிறது.